Spironolaktono

Spironolaktono estas medikamento ĉefe uzata por kuraci edemon pro kora malsufiĉo, cirozo, aŭ rena malsano. Ĝi ankaŭ estas uzata por kuraci altan sangopremon, hipokaliemion ne pliboniĝintan pro suplementado, trofruan puberecon, aknon kaj troan haran kreskon en virinoj. Ĝi ankaŭ estas uzata kiel kontraŭandrogenaĵo por hormona anstataŭiga terapio en transseksaj virinoj. Oni prenas spironolaktonon buŝe.

Oftaj kromefikoj inkludas neekvilibriĝon de elektrolitoj, precipe tro altan sangokalion, naŭzon, vomemon, kapdoloron, ekzantemon, kaj malpliiĝon de seksuma deziro. De pacientoj kun hepataj aŭ renaj problemoj ĝi estu prenata kun speciala zorgo. La efikoj al gravedeco ne estas bone studitaj kaj ĝi ne estu uzata por kuraci altan sangopremon dum gravedeco. Spironolaktono estas steroido, kiu blokas la efikojn de la hormonoj aldosterono kaj testosterono, kaj havas iujn efikojn similajn al oestrogeno kaj progesterono. Ĝi apartenas al klaso de medikamentoj nome kalioŝparantaj diurezigiloj.

Spironolaktono enkondukiĝis en 1959. Ĝi estas listata de la Monda Organizaĵo pri Sano kiel esenca medikamento.

 Referencoj 

Kategorio:Esencaj medikamentoj
Kategorio:Kemiaĵoj malpermesitaj de la Monda Agentejo Kontraŭdopa
Kategorio:Transgenreco kaj medicino
Kategorio:Diuretikoj
Kategorio:Dermatologiaj kuraciloj
Kategorio:Senharigo
Kategorio:Tioesteroj
Kategorio:Laktonoj
Kategorio:Antiandrogenoj
Kategorio:Progestogenoj
Kategorio:Acetataj esteroj
Kategorio:Enzimaj inhibantoj